เหตุใดความผูกพันในแบรนด์ Victoria’s Secret จึงมีน้อยลง
แบรนด์ Victoria’s Secret จัดอยู่ในหมวดสินค้าค้าปลีกสำหรับสตรีหลากหลายกลุ่มทั้งชุดชั้นใน น้ำหอม ครีม เครื่องสำอาง กระเป๋าต่างๆ มีนางแบบ และนางฟ้าในงาน Victoria’s Secret Fashion Show อันเป็นจุดเด่นสำคัญที่จัดเป็นประจำทุกปี แม้ทางแบรนด์จะครองหมวดค้าปลีกเครื่องแต่งกายอันดับ 1 หรืออันดับ 2 แต่ความผูกพันแบรนด์กลับลดลง จากอันดับ 4 เมื่อปี 2016 ลงมาอันดับ 6 ในปี 2017 และอันดับ 10 ในปี 2018 จนในปี 2019 ทิ้งตัวลงมาที่อันดับ 19 ในขณะที่ความต้องการซื้อสินค้าของผู้บริโภคก็ลดลงตามกัน สาเหตุเกิดจากการสร้างภาพนางแบบของแบรนด์ไม่ให้มีผู้หญิงข้ามเพศที่สื่อถึงความชวนฝัน ซึ่งขัดแย้งกับกระแสโลกที่ส่งเสริมความหลากหลายของแต่ละบุคคล ส่งผลให้เกิดกระแสโจมตีกลายเป็นประเด็นร้อนแรงในสังคม รวมถึงความนิยมในโชว์แฟชั่นลดตัวลง เนื่องจากพฤติกรรมผู้บริโภคในการเสพสื่อเปลี่ยนไป และจากการที่แบรนด์ไม่ได้สนใจความเคลื่อนไหวของสังคมเท่าที่ควร ตลอดจนเกิดคู่แข่งที่มาแรงหลายราย ได้แก่ Aerie, True & Co., Lively, Journelle และ Third Love ถ้าหาก Victoria’s Secret ไม่ปรับปรุงภาพลักษณ์ที่เน้นแต่นางแบบที่เซ็กซี่ หุ่นชวนฝันและความหลากหลายก็จะทำให้ความนิยมในแบรนด์ลดลงต่อไปอีก